Έμιλι Ραταϊκόφσκι

Παιδικά χρόνια

Η Έμιλι Ραταϊκόφσκι, γεννήθηκε στις 7 Ιουνίου του 1991, στο Westminster του Λονδίνου της Μεγάλης Βρετανίας. Είναι το μοναδικό παιδί της οικογένειας και είναι κόρη του ζωγράφου και καθηγητή καλλιτεχνικών, John David “JD” Ratajkowski(Τζόν Ντέϊβιντ Ραταϊκόφσκι). O John Ratajkowski γνωρίστηκε με τη μητέρα της Έμιλι, Kathleen Balgley(Κάθλιν Μπάλγκλεϊ), όταν δίδασκαν και οι δύο ως καθηγητής καλλιτεχνικών και καθηγήτρια Αγγλικών αντίστοιχα, στο πανεπιστήμιο San Dieguito Academy. Όταν γεννήθηκε η Έμιλι, ο πατέρας της και η μητέρα της, ήταν στην ηλικία των 39 και 45 ετών αντίστοιχα, και χωρίς να ήταν παντρεμένοι. 
Η οικογένεια Ραταϊκόφσκι, αρχικά ζούσε στο West Kensington της Αγγλίας. Όταν όμως η Έμιλι ήταν πέντε ετών, εγκαταστάθηκαν σε ένα μικρό σπίτι μπροστά στον ωκεανό, στο Σαν Ντιέγκο της Καλιφόρνια των Ηνωμένων Πολιτειών της Αμερικής. Πριν ακόμα η Έμιλι με την οικογένεια της εγκαταλείψουν το Λονδίνο, όταν η Έμιλι ήταν πέντε ετών, είχε εμμονή με το θέατρο και την υποκριτική. Αρχικά, σκηνοθετούσε παραστάσεις για να τις παίζει μπροστά στα μέλη της οικογένειάς της. Η πρώτη της επίσημη συμμετοχή της στο θέατρο, ήταν στο ρόλο της Έλσα, σε μια προσαρμογή του έργου, «Το κοριτσάκι με τα σπίρτα», όπου είχε ανεβάσει το σχολείο της, Repertory Theater School. Αργότερα, το 2004, έπαιξε στις δύο παραστάσεις Harriet Poter και Throne of Applewort, που είχε ανεβάσει το Λύκειο όπου φοιτούσε. Η Έμιλι, πριν ασχοληθεί με το μόντελινγκ, δοκίμασε να ασχοληθεί με το ποδόσφαιρο, την υποκριτική και το μπαλέτο.
Η Έμιλι, είναι ιρλανδικής, γερμανικής και πολωνικής καταγωγής. Ο πατέρας της, είναι Χριστιανός ενώ η μητέρα της Εβραία. Ως έφηβη, πραγματοποίησε πολλά ταξίδια σε διάφορα μέρη της Ευρώπης και ανά μεγάλα χρονικά διαστήματα, επισκεπτόταν την ιρλανδική πόλη Bantry όπου περνούσε τα περισσότερα καλοκαίρια της, αλλά και στο ισπανικό νησί Μαγιόρκα.

Καριέρα

Η καριέρα της ως μοντέλο, ξεκινά το 2005 όταν σε ηλικία 14 ετών, υπέγραψε συμβόλαιο με την Ford Models. Την ίδια χρονιά, έγινε μοντέλο για τις διαφημίσεις των εταιριών Nordstrom και Kohl’s. Τις τάξεις του γυμνασίου, τις παρακολούθησε στην San DIEGUITO Academy του Σαν Ντιέγκο, ενώ ταυτόχρονα ενεργούσε και ως μοντέλο στο Λος Άντζελες. Το 2006, σε ηλικία 15 ετών ξεκίνησε οντισιόν για τη συμμετοχή της σε σειρές της Disney, αλλά τελικά εμφανίστηκε ως Tasha, σε δύο επεισόδια της τρίτης σεζόν της σειράς του Nickelodeon, iCarly(2009-2010).
Το 2009, φοίτησε μόνο για ένα έτος στο Πανεπιστήμιο του Λος Άντζελες της Καλιφόρνια, UCLA και στη συνέχεια αποφάσισε να ασχοληθεί επαγγελματικά με το μόντελινγκ. Μετά από διάφορες συνεργασίες της Έμιλι με τον φωτογράφο Tony Duran, πόζαρε για το περιοδικό Erotica Treats, τον Μάρτιο του 2012. Αργότερα, την ίδια χρονιά, συμμετείχε σε διαφημίσεις για τις εταιρίες Nikon, Sara Jean Underwood και Carl Jr. Επίσης, έκανε γυμνή φωτογράφηση για τα καταστήματα γυναικείων εσωρούχων Frederick’s of Hollywood και για την συλλεκτική έκδοση του περιοδικού Imperial, με φωτογράφο τον Jonathan Leder. Tα Χριστούγεννα του 2012 και την ημέρα του Αγίου Βαλεντίνου το 2011, εμφανίστηκε για την εταιρεία Frederick’s of Hollywood, σε ένα από τα πιο δημοφιλή βίντεο του καναλιού της εταιρείας στο YouTube. Η Έμιλι Ραταϊκόφσκι, τον Μάρτιο του 2013, με φωτογράφο τον Tony Kelly, φωτογραφήθηκε γυμνή για το εξώφυλλο του ανδρικού περιοδικού GQ της Τουρκίας.
Επιπλέον, την ίδια χρονιά, εμφανίστηκε στο μουσικό βίντεο του τραγουδιού του Robin Thicke, “Blurred Lines”. Το τραγούδι έγινε νούμερο ένα σε μουσικά charts πολλών χωρών, όπως στο Καναδά, στη Νέα Ζηλανδία, στο Ηνωμένο Βασίλειο και στην Ιρλανδία. Το “Blurred Lines”, ήταν δώδεκα συνεχόμενες εβδομάδες το νούμερο ένα τραγούδι κατά το US Billboard Hot 100, και ήταν το μακροβιότερο νούμερο ένα τραγούδι σε μουσικά charts της δεκαετίας, μέχρι το τραγούδι “Uptown Funk” όπου ήταν στην κορυφή για δεκατέσσερις συνεχόμενες εβδομάδες. Προηγουμένως, η Έμιλι, είχε εμφανιστεί και σε άλλα δύο μουσικά βίντεο, στο “Fast Car” του Taio Cruz και στο “Somebody Love” των Maroon 5. Τον Οκτώβριο του 2013, το περιοδικό Esquire, ονόμασε την Έμιλι Ραταϊκόφσκι “Γυναίκα της Χρονιάς”, ενώ τον Δεκέμβριο του ίδιου έτος, το μουσικό περιοδικό Rolling Stone, κατάταξε την Έμιλι, μεταξύ των είκοσι πιο σέξι γυναικών του πλανήτη. Το Φεβρουάριο του 2014, το περιοδικό Sports Illustrated, για την 50η επέτειο του πρόσθεσε την Έμιλι στη δωδεκάδα των μοντέλων τα οποία θα φωτογραφηθούν για αυτή τη συγκεκριμένη έκδοση του περιοδικού. Επιπλέον, το 2014, το περιοδικό Maxim, κατέταξε την Έμιλι στο νούμερο 62 της λίστας του περιοδικού για το Hot 100 των πιο σέξι γυναικών, το περιοδικό FHM την χαρακτήρισε ως τέταρτη πιο σέξι γυναίκα στον κόσμο, ενώ το περιοδικό AskMen, την χαρακτήρισε ως τρίτη πιο επιθυμητή γυναίκα στον κόσμο. Στις 24 Ιουνίου του ίδιου έτους, φωτογραφήθηκε τόπλες για το συλλεκτικό τεύχος του Αμερικανικού περιοδικού GQ, για τον μήνα Ιούλιο.
Το 2014, η Έμιλι Ραταϊκόφσκι έπαιξε την Andie Fitzgerald(Άντι Φίτζγκεραλντ), την ερωμένη του Ben Afleck, στη ταινία προσαρμογής του μυθιστορήματος “Gone Girl”. Ένα χρόνο αργότερα, τον Αύγουστο του 2015, κυκλοφόρησε το μουσικό δράμα “We Are Your Friends”, όπου πρωταγωνίστησε η Έμιλι Ραταϊκόφσκι μαζί με τον Zack Efron. Από τον Ιούλιο του 2017, η Έμιλι σχεδιάζει τσάντες μόδας, για την εταιρεία Kooples. Η συλλογή ονομάζεται “Emily By The Kooples”.  

Προσωπική ζωή

Από το 2018 είναι παντρεμένη με τον ηθοποιό Σεμπάστιαν Μπέαρ-ΜακΚλάρντ.